Impulsaràs les decisions necessàries, encara que siguin costoses\n6. Impulsaràs les decisions necessàries, encara que siguin costoses\nSi la política no és capaç de trencar una lògica perversa i també queda subsumida en discursos empobrits, continuarem sense afrontar els grans problemes de la humanitat (LS 197)\nAl llarg dels cinc principis anteriors hem reflexionat sobre la greu situació socio-ambiental i la importància dels nostres comportaments quotidians per resoldre-la.\nL'objectiu de millorar el món és una responsabilitat i compromís conjunt de tota la ciutadania. Amb tot, a més dels nostres compromisos particulars, les empreses i els governs juguen un paper fonamental en la cura de la casa comuna. Malgrat tot, han estat els més lents en reaccionar i podem observar com el sotmetiment de la política davant la tecnologia i les finances es mostra en el fracàs de les Cimeres mundials sobre medi ambient (LS 54).\nNecessitem recuperar la capacitat d'una política amb amplitud de mires i no amb interessos a curt termini, que tingui com a centre el bé comú i no els interessos d'una minoria. Si la política no és capaç de trencar una lògica perversa i també queda subsumida en discursos empobrits, continuarem sense afrontar els grans problemes de la humanitat (LS 197).\nEstem cridats a ser una ciutadania responsable amb els nostres actes i compromesa amb les causes de la pobresa i el deteriorament ambiental. Això implica, entre d'altres coses, saber mantenir-nos ferms davant els nostres governants i incloure com a criteri de vot el compliment dels seus compromisos en relació a la cura del planeta i dels més desafavorits.\nSense una política compromesa que treballi de forma real per un món en el que es respectin els drets humans, es redueixin les desigualtats i es tingui cura de la natura, els nostres esforços particulars quedaran diluïts.\nEstà a les nostres mans que els governs siguin responsables i treballin pensant en el bé comú a llarg termini. És un repte de gran envergadura i és necessari superar la lògica de l'eficiència i de la immediatesa perquè l'acció política assumeixi aquestes responsabilitats amb els costos que impliquen (LS 181).\nComunidad Piuja. SanJosé (Ucayali, Perú)\nLa cuina de l'àvia hilda\nD'ençà que l'olla gran de fang se li va esmicolar, la senyora Hilda prepara el seu masato en una olla d'alumini. Però el sabor del menjar no és el mateix. Abans només cuinava amb les meves olles de fang i tot tenia més bon gust. A la gran hi preparava el masato i a les petites el peix, el plàtan i l'arròs, explica. De la mateixa manera que no sap precisar els anys que té -"crec que ja n'he fet 70", comenta somrient, tot i que al DNI indica que en té 83-, la Hilda tampoc sabria dir quantes olles de fang ha elaborat durant la seva vida.\nVa ser la seva àvia qui n'hi va ensenyar quan encara era una nena i, després, ella en va ensenyar a les seves filles en secret. No obstant, les seves netes ja no hi estan interessades. Les joves ja no volen fer olles i em posa trista. No s'ha de comprar tot si ho pots fer sense dificultat, raona la Hilda fent donar voltes a l'última olla que va fer.\nPer fer-la, aquesta anciana va demanar a un dels seus nou fills que li portés fang fresc d'un congost proper de casa seva, a la comunitat de Puija. Ella el va barrejar amb sorreta del riu i aigua per poder-lo amassar fàcilment. El poso sobre la taula i el vaig amassant utilitzant una cullera exposa la Hilda moldejant un atuell imaginari. Així li dono forma i quan s'asseca només queda l'últim pas: posar-la sobre una candela durant mitja hora perquè, després de cremar-lo, el fang no es trenca, afegeix.\nOrgullosa, explica que les olles que ella elabora no es fan malbé ni es trenquen durant molt de temps. El seu fill i la seva neta que tradueixen les seves paraules del yine, assenteixen i asseguren que les utilitza sempre que pot. L'olla que ens ensenya està desgastada. En vull fer una de nova, però ja sóc gran i ara és difícil trobar fang, assenyala la Hilda, resignada.\nHilda Saavedra -83 anys - Yine\nPublicada en Poyagnu Natjirune ('Gràcies, avis meus', en yine o piro)\nPrimera trobada de sabers productius de l'adult major - Sepahua (Ucayali, Perú)\nEnllaçar-nos amb la justícia amb tota la nostra corporalitat\nM'agrada el verb enllaçar-se i em sembla una bona traducció del verb hebreu dabak que significa estar adherit, enganxar-se aferrar-se, unir-se, arrambar-se... Provo de traduir així alguns textos bíblics i adquireixen un sentit nou: "Com un cinturó s'enllaça a la cintura d'un home, així havia fet jo que s'enllacés a mi tota la casa d'Israel perquè fos el meu poble, el meu renom, el meu honor i la meva glòria..." (Jer 13,11). També ens ajuda a entendre millor l'actitud que el Senyor espera del seu poble: "Escull la vida i viuràs tu i la teva descendència, estimant el Senyor el teu Déu, escoltant la seva voluntat i enllaçant-te amb ell, ja que ell és la teva vida." (Dt 30, 19)\nBuscant en l'Evangeli personatges enllaçats el primer que em ve a la memòria és el samarità de la paràbola en la seva manera d'enllaçar-se amb l'home mig mort del camí.\nRecordem l'escena: el realisme lúcid de l'autor no estalvia els seus tons dramàtics; un assalt de bandits, un home desposseït, abatut a terra, mig mort i dos transeünts "de categoria" que passen de llarg. Tot plegat ens recorden inevitablement al bandidatge del nostre món, les seves víctimes oblidades als marges de l'exclusió, la indiferència dels qui passem de llarg afanyant-nos cap als nostres afers personals, l'agressió continuada que pateix el planeta...\nI quan la història s'obstinava a fer-nos creure que el mal constitueix l'última paraula de les coses i que la situació és fatalment irremeiable, apareix una altra figura a l'horitzó, precedida d'una petita marca gramatical que ens posa en joli: "però un samarità..." D'on procedeix i què pretén la dissidència introduïda per aquest "però"? Ens preguntem ¿quina força d'oposició pot representar enmig d'un món que no sembla emetre més senyals que les de la frenesia possessiva, l'obsessió per cuidar-se un mateix i una inconsciència satisfeta, tot mentre pobles sencers es desplomen en silenci?\nAquest petit "però" ¿no ens està comunicant quelcom sobre com mira Jesús la història? Sobre com de la seva obstinada esperança en brolla una poderosa -si bé feble en aparença- força de resistència?\nPerquè, en mig de tants signes de mort, el Samarità que entra en escena no sembla posseir gaires recursos, no pertany a cap centre de poder que el recolzi i li garanteixi prestigi o influència. És estranger, viatja sol i no compta més que amb la seva alforja i la seva muntura. Però té la mirada a atenta i profunda, el seu cor ha vibrat al ritme d'un Altre i tot ell pensa córrer el risc d'enllaçar-se amb l'home caigut.\nI fa el gest mínim i immens d'atansar-se a l'home abatut (o potser el planeta ferit?). Quan altres l'han esquivat, sense deixar que els afectés en res deixar-lo enrere, ell se sent afectat i responsable del seu desemparament.\nLa urgència d'estendre-li la mà posposa tots els seus projectes i interromp el seu itinerari. La inquietud per la vida amenaçada de l'altre predomina sobre els seus propis plans i fa emergir el millor de la seva humanitat: un jo desempallegat de si mateix. És un estranger, a qui cap parentiu ni solidaritat ètnica obligava a atendre l'altre, però que s'ha aturat a socórrer-lo; és un viatger que ha descendit de la seva cavalcadura, ha canviat el seu itinerari i s'ha agenollat al costat d'un home tot enllaçant la pròpia sort amb la de l'altre.\nI si en aquest gest de pur altruisme s'hi amagués el secret de la identitat cristiana més profunda? Ser un signe enmig del món que qüestiona l'ambició creixent del tenir, una presència que afirma el valor i la dignitat dels més petits, la preocupació efectiva per tenir cura de la Casa Comuna. Ser una minúscula pedreta d'ensopec en el camp de la lògica neoliberal. Ser somiadors amb els peus a terra, entestats a mantenir una relació esperançada i no resignada amb la realitat, capaços de descobrir possibilitats viables de transformació i d'imaginar "l'altre món possible".\nPer això importa tant que ens preguntem què miren els nostres ulls: Què llegim, a quines fonts d'informació acudim, en quin tipus de persones ens fixem, quins programes de televisió preferim...; què senten les nostres orelles: quines veus, opinions i judicis tenen més influència en nosaltres, de quin mitjà social procedeixen, des de quina experiència parlen...; què trepitgen els nostres peus: quins llocs freqüenten, a qui visiten, on s'aturen, d'on escapen...; què fan les nostres mans: per a qui treballen, a qui serveixen, amb quines situacions contacten...; com batega el nostre cor: cap a qui s'inclina, per qui es commou, per quines causes s'apassiona...\nPerquè són aquests comportaments quotidians i senzills els que poden verificar si les nostres vides estan també, com la del samarità, a camí d'enllaçar-se amb la justícia.\nQuè pots fer (o deixar de fer)?\n1. Interessa't per iniciatives ambientals i polítiques que es desenvolupin a la teva localitat, participa en la teva comunitat. A moltes localitats es desenvolupen accions de recuperació d'espais naturals tals com la neteja dels rius i rieres, plantacions d'arbres... És una bona forma de tenir cura de la Casa Comuna, a més d'enfortir l'educació i els valors dels més petits i una divertida activitat en família\n4. Vacances solidàries. Aquest estiu pots optar per un voluntariat social. Unes vacances basades en principis com el respecte cap al germà i el seu entorn, i cap a la Terra en general. Podràs descobrir el patrimoni natural únic de cada regió i comprendre la importància de protegir la biodiversitat que ens envolta. És una gran oportunitat per mostrar a la teva família que la diversitat cultural o ètnica no és una barrera entre pobles sinó un element que ens enriqueix i que ens permet millorar i aprendre mútuament, a més d'educar en valors fonamentals com la solidaritat, la companyonia i la construcció d'una societat més justa i sostenible.\n2. Adona't que la cura de la Creació és un repte molt ampli. És important entendre la dimensió global del repte amb què ens enfrontem. Cal superar les lògiques de curt termini, en termes de temps (responsabilitat intergeneracional) i d'espai ja que el repte transcendeix les fronteres nacionals.\n5. Pensar globalment per poder actuar localment. El Papa Francesc ens diu que crida l'atenció la debilitat de la reacció política internacional davant la crisi socio-ambiental. El sotmetiment de la política davant de la tecnologia i les finances es manifesta en el fracàs de les Cimeres Mundials sobre medi ambient (LS 54).\n7. No només podem canviar els nostres comportaments personals, també podem unir-nos com a societat civil per canviar les estructures. Si vols conèixer més sobre les línies d'incidència de la Campanya pots conèixer-les en el següent díptic:\n3. Racionalitza l'ús del transport privat. Planteja't alternatives de transport sempre que sigui possible. Et proposem l'ús del transport públic i mitjans no contaminants com la bicicleta. A més de reduir la teva petjada de carboni i tenir cura de la Creació, cuides la teva salut. I en les teves vacances tingues també en compte aquesta petjada i realitza accions de compensació de CO2.\n6. Interessa't per les polítiques ambientals a la teva localitat i exigeix mesures concretes, lleis i accions que potenciïn la cura de la Creació i lluitin contra el canvi climàtic. Recorda: si cuides el planeta combats la pobresa. Informa't de les iniciatives medi-ambientals dels principals partits polítics per exigir-ne el compliment en els diferents àmbits territorials.\n8. Et convidem a unir-te a celebrar i pregar com a creients en les vigílies que se celebren en tot el territori nacional. Pots conèixer-ne el contingut, la ubicació i la data en el següent enllaç:\n9. Interessa't per conèixer la proposta de Llei del Canvi Climàtic que ha elaborat Aliança pel Clima, de la qual Enllaça't per la Justícia forma part a través de les seves organitzacions participants.\n10. Utilitza alternatives a l'aire condicionat per refrescar l'ambient aquest estiu. Els climatitzadors consumeixen molta energia elèctrica, el seu ús indiscriminat no només augmenta la teva factura sinó també les emissions de CO2 a l'atmosfera i agreuja l'escalfament global. les alternatives són molt fàcils\nd'utilitzar, com per exemple obrir les finestres oposades a l'habitatge en les hores de menys calor perquè l'aire circuli. Això contribuirà a baixar la temperatura, a més de baixar persianes a les hores de màxima calor o exposició directa al sol. Pots col·locar tendalls a les finestres, així com tenir plantes a les finestres i balcons.\nNO (Ulibarri Fl.)\nSenyor, en el silenci d'aquest dia que neix\nSi digués que sí, Senyor,\nque tot està molt bé,\nque el món és just i bo,\nque la història porta claredat,\nque les nostres lleis són les teves,\nque cadascú és cadascú,\nque tots tenim el que mereixem,\nque aquests temps no donen per més...\nSi digués que potser\nles coses són així perquè sí,\naixí han caigut i no se'n parli més:\nsi uns són a dalt i altres a baix\nés per culpa de la vida;\nsi alguns van de porta en porta\ntraginant un sac de cendres\nés perquè són estúpids...\nSi digués que sí,\nque tots tenim igualtat d'oportunitats,\nque l'esforç és el que compta,\nque la revolució és una quimera,\nque els rics també ploren,\nque ser pobre té els seus avantatges,\nque la consciència ja passarà factura...\nSi digués que exageres,\nque les teves benaurances no serveixen per aquesta època,\nque la pobresa, la fam i les llàgrimes,\nsón terra eixuta i erma;\nSi busqués l'aprovació del meu status\ni ningú parlés malament de mi...\nSi digués allò que es diu sovint:\nque el mon no funciona amb les teves promeses,\nque és en va maleir els de dalt\ni més encara als triomfadors,\nque és bo que hi hagi llibertat cívica\nper a totes les ofertes...\nSi digués que les teves benaurances\nsón flors que encobreixen cadenes\no paraules que tranquil·litzen\nels que maneguen els fils de la història...\ni molta precaució.\nSi digués que sí...,\naleshores seria el moment de parlar seriosament\ndels que anuncien paradisos a la terra,\ndels que diuen que el teu evangeli aliena,\ndels nostres comptes secrets, de la meva vida i les meves apostes...\nPerò no, Senyor.\nPer això demano, Senyor, que,\ntot el que hagi de ser canviat, canviï\nperquè sigui segons la teva Paraula.\nDescarregar l'arxiu del punt sisè del decàleg verd "Impulsaràs les decisions necessàries, encara que siguin costoses":\nDescarrega P6 ...oses.pdf


Malalts de swing… | Tots21 | Notícies de Tarragona, Reus, Tarragonés i Baix Camp\nMalalts de swing…\nPla general d’una dona cantant amb parelles de swing ballant a la plaça del Rei de Tarragona en una de les actuacions musicals del Dixieland d’aquest 28 d’abril del 2018. Foto: ACN\nMés de 130 músics d’una desena de nacionalitats participen de la 24a edició del Festival Internacional Dixieland de Tarragona. Els organitzadors han programat 111 actes, dels quals la gran majoria són gratuïts i es reparteixen pels carrers i places de la Part Alta de Tarragona i locals. Segons el director artístic del certamen, Kike Colmenar, “és la primera gran festa de la ciutat i el jazz tradicional és el millor element per amanir-ho”. Els caps de cartell són la carismàtica trompetista Gunhild Carlin, The Granophone All Stars Big Band i Dan Barrett Quintet, membre de la New Orlean de Woody Allen.\nEl Festival Internacional Dixieland de Tarragona acull un total de 111 actes, la majoria d’ells concerts gratuïts que s’han repartit per una quarantena de locals, carrers i places de la ciutat. La 24è edició del certamen, dedicada a la trompeta, també compta amb tallers, exposicions, balls i conferències. “Enguany batem tots els rècords en nombre d’activitats i de nacionalitats”, ha afirmat el director artístic del festival, Kike Colmenar. Hi participen 48 formacions que apleguen més de 130 músics, els quals provenen dels Estats Units, Alemanya, Suècia, Rússia, França, Àustria, Polònia, Itàlia i Alemanya així com també de l’estat espanyol.\nSegons el director artístic és el festival internacional de música “més important de la ciutat” i el fet que coincideixi amb la primavera fa que sigui “la primera gran festa al carrer on tothom surt amb ganes de música i de jazz tradicional que és el millor element per amenitzar-ho”. Malgrat que encara queden dies de música en viu, des de l’organització ja pensen en el futur i, en concret, amb la commemoració dels vint-i-cinc anys de recorregut. “Volem fer quelcom excepcional, per això estem pendents del què passa als festivals europeus on predomina el ball”. Per aquesta raó, de cara a la propera edició avancen que volen “créixer en nombre d’activitats” on el ball sigui més protagonista i també “amb més actes al carrer”. En aquesta ocasió, el festival ha comptat amb una aportació municipal de 70.000 euros.\nL’adrenalina del jazz omple molts racons de la ciutat\nLa plaça del Rei, a la Part Alta de Tarragona, és un dels escenaris del festival on s’han dut a terme classes de ball, a càrrec del grup Tarragona Swing. Els participants han après a ballar al compàs de la banda Swing Airlines i el seu trompetista, Xavi de la Salut, ha explicat que es dedica a aquest gènere musical gràcies al Dixieland “perquè el consumeixo des que era un marrec i per aquí han passat artistes com la Vella Dixieland i la Locomotora Negra”, dels quals ha precisat que “han ajudat a arrencar” a les formacions emergents i locals.\nLa música en directe també es pot escoltar de la mà de la banda tarragonina Pixi Dixi Band que amb els seus instruments recorren el patrimoni tarragoní a bord del trenet turístic de la ciutat. En el cas de la Stromboli Jazz Band ha amenitzat els vermuts del Pla de la Seu, ja que fins a una quarantena dels actes estan maridats amb propostes gastronòmiques. En aquest espai s’hi han aplegat turistes procedents per exemple de Lleida. Un d’ells és el Josep Ramon Cassanyé, que acompanyat d’un grup d’amics, han començat ben d’hora a seguir els actes programats. “És la primera vegada que venim al Dixi i, de moment molt bé, hi passarem tot el dia”. En la mateixa línia s’ha manifestat l’Àngela Pujol, acompanyada de tota la família. Ha valorat que “la iniciativa és molt divertida” i que “és una música que transmet molta alegria per compartir amb família i amics”.\nEl Dia Internacional del Jazz tancarà el certamen amb una Jam a tres bandes\nEls músics locals clouran el festival aquest dilluns 30 d’abril, coincidint amb el Dia Internacional de Jazz, després de sis dies en marxa. Aquesta trobada consistirà amb una Jam a tres bandes i servirà perquè programadors d’altres festivals puguin interactuar i intercanviar contactes de cara altres festivals de jazz. Small River Brass Band i La Jove Tgn Big Band seran algunes de les formacions que hi participaran.\n22/01/2021 Testos ràpids, ampliar recintes i registrar assistents: els festivals de música es conjuren per recuperar l’activitat\n25/04/2019 Tarragona es mou al ritme de jazz en l’arrencada del Dixieland


Estàs a punt de comprar Tommy jeans Chest Stripe Logo? Tots els productes de la marca Tommy jeans tenen la millor qualitat perquè puguis gaudir de l’esport sense complicacions. Fes la compra del Tommy jeans Chest Stripe Logo amb total confiança i rep el paquet en pocs dies. Tenim un ampli catàleg de material de moda i tot tipus de complements que necessitaràs per practicar aquest esport. Volem apropar-te les millors ofertes de dressinn!


LA LLANÇA: I diuen...\nNo crec que hi hagi un lloc per a cada cosa, l'únic que amb el temps ens canvia la perspectiva sobre les coses i ens pensem que han tornat o han trobat el seu lloc. Això de tenir fills, per exemple, és un error pensar que ens alliberaran per sempre del buit o angoixa que sentim en la vida. De tant en tant va ve endreçar, posar ordre als sentiments. Ho acostumem a fer quan hi ha canvis. En el cas dels fills, m'imagino que es fa quan veus que s'han fet grans i trenquen el cordó umbilical que els mantenia units a tu. A mi l'ubi sunt em fa una mica de nosa, allò que deia l'altre dia de la nostàlgia tonta, però també és positiu perquè ens permet reprendre fets passats i perfer-los, com tu em deies, en el futur. Una abraçada!\nGràcies, Sílvia. De vegades escric el que algú pot pensar o pot viure; d'altres el que sento. Alguns, potser, s'alliberen en la perpetuïtat dels fills (ai, las!) i, potser, massa vegades es llegeix aquest fet en l'admirat Andrés Estellés. D'altres s'alliberen en la feina, d'altres... Un petó molt gran.


Gaspatxet de tomàquet i pastanaga - Anna Ferrer – Nutrició i salut a Figueres, Girona\nGaspatxet de tomàquet i pastanaga\nRefrescant i saludable recepta per a l'estiu!\nAra que ja fa calor a tot arreu, el gaspatxo és el rei de les cremes saludables i refrescants! Aquest estiu, no us oblideu de preparar molts gaspatxos –amb tot de verdures–, perquè són molt saludables, refrescants, gustosos i us saciaran com si res!\n350 g de pastanaga crua\n1 gra d’all (sense el cor)\nUn raig de vinagre de poma\nEn el got de la batedora, aboqueu-hi la pastanaga tallada molt petita (o, si us fa por perquè la batedora no és gaire potent, la podeu haver ratllat), després afegiu-hi el tomàquet (si voleu, el podeu tallar i treure’n les llavors). Tritureu els vegetals durant 1-2 minuts, fins que la textura quedi ben fina. A l’últim moment, aneu-hi afegint la sal, el vinagre i l’oli a poc a poc fins que tot plegat tingui la textura desitjada.\nUs recomano que hi poseu vegetals crus tallats petits (com tomàquet, cogombre, pebrot... fins i tot, poma i síndria!). D’aquesta manera, us emplenarà més pel fet d’haver de mastegar. Un dels meus sopars preferits, per exemple, és afegint 1-2 ous durs ratllats a sobre... ho heu de tastar!


Ajudeu-vos, sisplau | Article d’Irene Jaume\nMasclisme Opinió Basada en interpretacions i judicis de l’autor sobre fets, dades i esdeveniments.\nLa majoria de nois han après i continuen aprenent avui dia que el seu plaer ha de ser satisfet tant sí com no\n16 de de juliol del 2021. 19:59\nUn noi de 19 anys dient, mentre riu i rep la complicitat de l’entrevistador, que no utilitza preservatiu i que ejacula dins les noies sense avisar-les. El que m'impressiona, m'atemoreix fins i tot, és que ho veig i no m'al·lucina. De fet, m'imagino alguna de les noies que ha passat per una agressió com aquesta perquè jo –i, si ets una dona, probablement tu també– l'he viscuda. Es diu cultura de la violació, però en diuen “és que no em va bé, amb condó” o “em treu tot el morbo” o “és que m'estreny molt” o etcètera. No és que els estrenyi, el condó. El que els estreny és aquesta masculinitat tòxica que molts es resisteixen a abandonar i que els fa còmplices, els agradi o no, d'agressions com aquestes, assassinats com el d'en Samuel o la violència sistemàtica que patim les persones que no som homes cis heterosexuals.\n«¿Qui aprèn que el seu paper es rebre plaer sigui com sigui i qui aprèn que només ha de pagar les conseqüències del sexe?», aquesta pregunta la fa Katherine Angel al seu llibre 'El buen sexo mañana' (Alpha Decay, 2021). La majoria de nois han après i continuen aprenent avui en dia que el seu plaer ha de ser saciat tant sí com no, fins al punt d'abusar de noies i deixar-les embarassades pel camí. Prefereixen això que exposar certa vulnerabilitat –explicar i compartir el problema real que tenen amb el condó o amb el que sigui–, que és el que precisament Angel, al seu encertat assaig, advoca per tenir més en compte a les relacions sexuals. Potser d'aquesta manera nosaltres podríem dir que no convençudes que la nostra negativa no es transformarà en una escena violenta (per això moltes vegades ens estalviem el no, no perquè estiguem consentint), sinó en haver entès que es pot lidiar amb el rebuig i mostrar sofriment, dolor o delicadesa a la persona amb qui estàs intimant. Jo només esper que us ajudeu entre vosaltres, homes cis heterosexuals, perquè a la resta no ens queden moltes més idees per fer-vos entendre que ens hi va la vida i el perill d'estancar-nos en postures i actituds insalvables.\nLa salut mental està de moda\nCulpar el gènere\nHeteropessimistes (i 2)


La soga al coll – POR LA PAZ Y LA LIBERTAD\nOn 2 Abril 2012 2 Abril 2012 Per edpIn Cataluña, política catalana\nUna resposta a “La soga al coll”\nMira Xavier,per molt que s`esforci l`amic Eduard,entendre CDC nó es pas facil : CDC pot dir missa perquè la amiga Patricìcia, i el mateix Artur,obliden que hi ha un altre partit que és UDC,que en paraules del sr. Duran,molt sobiranista no és. Al mateix temps apart de la parella estable ( UDC ),ara tenen una provisional i de pur interes ( PP ),aixó si i de tant en tant els hi agrada treure pit i ser més sobiranistas que ERC,SI i R.CAT,junts….En fi…Qui volen enganyar ? porten tota la vida jugant al joc de la puta i la ramoneta. Per alguna raó l´advervi circunstancial de en Mas :” tot i que,…” ja és classic.\nPer cert Ìtaca com metafora ja esta molt gastada,com a simil no m`agrada gens. El pobre Ulises es va passar mitja vida per tornar a la seva patria.\nI en Mas,que és mestre en l`art de les metaforas,parla sense dir en cap moment les coses pel seu nom. Fer volar coloms,se`n diu d`aixo.\nSalud i independència…\n3 Abril 2012 a les 3:07 pm


Ana Rosa esclata contra Pablo Iglesias: "A mi em trien cada minut perquè no hi ha res més democràtic que el comandament a distància"\nLes últimes paraules de Pablo Iglesias al Congrés dels Diputats ha provocat una contundent resposta d'Ana Rosa. La periodista no s'ha pogut mossegar la llengua al veure com el vicepresident de el Govern demana insistentment un control democràtic sobre la premsa i, d'altra banda, defensa la llibertat d'expressió i el vandalisme.\nLa presentadora de 'El programa de Ana Rosa' ha arrencat el programa afirmant: "Podem demana l'indult d'una persona que defensa l'assassinat".\nI ha volgut contestar al seu programa a Pablo Iglesias: "A mi em trien cada minut, a tu et va nomenar Pedro Sánchez" després de les paraules de el vicepresident al Congrés dels Diputats: "Esglésies exigeix al Congrés la Mordassa amb els mitjans de comunicació crítics perquè diu que tenen més poder que ell ".\nHa volgut afegir Quintana sobre el de Podem: "Ell assegura que els ciutadans no tenen cap control democràtic sobre la premsa i que als polítics els tria el poble cada quatre anys. Senyor Iglesias, a mi em trien cada dia, cada hora i cada minut, no hi ha res més democràtic que el comandament a distància ia vostè l'ha triat com a vicepresident Pedro Sánchez ".\nVeure el vídeo al web de Telecinco


Odontopediatra: quin tipus de dentista és? Respon la Dra. Requena | Centre Dental M. Castellsagué\nEntrevistem a la Dra. Cristina Requena, odontopediatra en el Centre Dental M. Castellsagué\nLa Dra Cristina Requena és odontòloga especialitzada en odontopediatria integral per la Universitat Internacional de Catalunya i s’ha incorporat recentment a l’equip d’especialistes que col·laboren amb el Centre Dental M. Castellsagué per a tractar la salut bucodental dels infants. Ens respon a qüestions sobre odontopediatria i salut oral infantil.\nQuè fa exactament un odontopediatra i per què és tan important la seva tasca?\nL’odontopediatra és el/la doctor/a especialitzat/da en tractar els nens i nenes tant a nivell dental com a nivell de desenvolupament i necessitats especials. Aquesta especialitat s’encarrega de tractar de manera integral els problemes des que el nen/a és un nadó fins l’adolescència. És molt important aconseguir que els nens vinguin al dentista sense pors o ansietats per aconseguir realitzar-los tractaments amb èxit i millorar i promoure la prevenció per a que no torni a aparèixer la patologia.\nHi ha nens que tenen una por preconcebuda al dentista. Què poden fer els pares i familiars per ajudar a que l’infant tingui menys por al dentista?\nL’ansietat és una normal resposta davant un medi desconegut, gent desconeguda, olors diferents i a l’aparença amenaçant d’alguns instruments. Els nens molts cops tenen un estat d’ansietat pel que han sentit a parlar als pares o a companys seus, en aquests casos la millor opció es realitzar una visita de des-sensibilització a la clínica dental. És una visita on no es realitza cap tractament, on l’odontopediatra li explicarà al nen què és cada instrument, perquè serveixen i fins hi tot fer-li una petita demostració abans de provar-ho a la boca del pacient. Poc a poc anirem canviant un estat d’ansietat per un de relaxació mitjançant la confiança que li demostrem al nen.\nEl millor que poden fer els pares amb nens amb ansietat és intentar no transmetre’ls aquestes pors, fent que la visita al dentista sigui una cosa normal. És ideal deixar que l’odontòleg sigui qui expliqui tot al nen sense interrupcions ni idees preconcebudes, ell és l’expert.\nA partir de quina edat és aconsellable portar el/la nen/a al dentista?\nTant la Sociedad Española de Odontopediatría (SEOP) com l’Acadèmia Americana d’Odontopediatria (AAPD) i l’Acadèmia Europea d’Odontopediatria (EAPD), recomanen que la primera revisió es faci quan surt la primera dent o durant el primer any de vida.\nA partir de quina edat i com s’ha de realitzar una correcta higiene bucodental infantil?\nLa higiene dental comença amb l’erupció de la primera dent. S’ha de realitzar amb raspall i dentífric fluorat. La quantitat de fluor a posar al raspall dependrà de l’edat del nen i del risc de càries, així que això ho determinarà l’odontopediatra en cada cas.\nEn nens preescolars s’ha d’aplicar una tècnica senzilla, perquè ells puguin anar col·laborant en la rutina d’higiene. Quan el/la nen/a assoleix la motricitat fina necessària, es podrà canviar la tècnica a una més sofisticada.\nEl raspallat ha d’estar supervisat pels pares fins els 8 anys.\nS’ha de raspallar de 2-3 cops al dia, durant 3 minuts.\nCal passar el fil dental per les nits quan les dents tenen contacte.\nQuins són els tractaments odontològics més habituals en infants?\nLa càries és la malaltia més freqüent avui encara que també ens trobem molts casos de traumatismes, tractaments de nervi, maloclusions, defectes d’estructura de les dents, infeccions grans produïdes per càries, col·locació de corones per a grans destruccions, neteges i fluoracions.\nAmb les càries en dents de llet s’ha de tenir especial cura ja que són queixals que poden tenir infecció com les dents d’adults i la progressió de la malaltia és més ràpida. Això és per la composició de la dent: tenen menys quantitat d’esmalt i tenen una polpa molt gran amb les banyes polpars molt extenses.\nQuins consells per a cuidar la salut bucodental infantil recomanes?\nCada cas és diferent, però 4 consells que tot/a nen/a hauria de seguir són:\nSeguir un bon raspallat amb supervisió d’un adult\nUtilitzar pasta fluorada\nCompletar la higiene amb fil dental abans d’anar a dormir\nEvitar aliments amb sucre o de consistència massa tova o enganxosa\n“Prevenció i higiene bucal”: https://www.centredentalcastellsague.cat/tractaments/prevencio-i-higiene-dental/\n“Com netejar les dents al meu nadó”: https://www.centredentalcastellsague.cat/salut-dental-i-noticies/com-netejar-les-dents-del-meu-nado/\nMés informació al 93 870 98 06, a la clínica dental del carrer Sant Jaume 43 Baixos de Granollers, a info@centredentalcastellsague.cat o a través del formulari online.\nEtiquetes: dentista infantil, dentista nens, infantil, nenes, nens, odontopediatra, odontopediatria, salut dental infantil, salut dental nenes, salut dental nens


Fairfly – Crítica – Crit Cultural – Crítica de teatre\nDurant el procés de redacció del manifest dels treballadors contra l’ERE imposat a l’empresa on fabriquen farinetes infantils, quatre amics comencen a fer ballar el cap en inquietuds i metes a gran escala. Potser aquesta situació tan habitual és tan sols l’oportunitat per desfrenar les seves idees adormides de tants anys. A partir d’aquest moment, el públic, situat al voltant de l’escena, podrà descobrir com s’esdevindrien les hipotètiques reunions de la recent creada empresa emprenedora Fairfly. Juntament amb l’elecció d’un tema tan actual, la proximitat física conclou en una proximitat que exposa els personatges a ser observats atentament durant una hora i quart llarga.\nSi amb tot el que compten els quatre actors és una taula de reunions i les seves habilitats interpretatives, l’obra perilla per no caure en un cicle de monotonia. És per aquest motiu que les actituds de tots són exagerades per buscar i trobar el riure del públic. Cada un dels personatges representa un arquetip diferent i oposat als altres. Si un és prudent, l’altre és temerari i viu amb pressa. Si un és somiador, l’altre és pragmàtic. Així, la proposta agosarada i innovadora Fairfly engresca de manera diferent als seus participants i els afecta també diferentment durant l’evolució de l’empresa. D’aquesta manera, per bo o per dolent, un tema tabú però proper pren l’aparença d’irreal, de fruit de la comèdia.\nSense cap mena de dubte, la història és clara i àgil. Això s’aconsegueix per mitjà de diàlegs amb un registre adequat al perfil de cada personatge i amb salts temporals tan ràpids que arriben a sorprendre. Fairfly busca la crítica social i en la majoria de caps del públic només es queda amb la simple comèdia. Ara bé, en els fets no hi ha res més que sinceritat, de manera que, al final, el fracàs d’uns i l’abandó dels somnis d’altres esdevé el fracàs i l’abandó en les pròpies qüestions de cada butaca plena. Aquest tema, aquesta idea original i trencadora, manté en incògnita fins que la mateixa trama, des de la taula plena de comunicats contra l’ERE, decideixi desvelar-lo.\nSi t’ha semblat interessant, prova també Sueño de una noche de verano o La sra. Oliver.\n4 thoughts on “Fairfly – Crítica”\nRetroenllaç: Un bon duet de claqué\nRetroenllaç: Comèdia del segle XXI plena d’elements originals\nRetroenllaç: Teatre sobre els núvols\nRetroenllaç: Sota les faldilles dels reis catòlics


Acte inaugural de l’Any Triadú | Blanquerna - Universitat Ramon Llull\nJoan Triadú i Font va ser un referent tant de l'àmbit cultural i pedagògic com del literari. Els seus signes d’identitat foren els següents: país, cultura, catolicitat, literatura i pedagogia. Va participar en els projectes catalans més significatius del segle XX. En la seva faceta de pedagog, va impartir classes durant gran part de la seva vida i va ser director general de la Institució Cultural del CIC i fundador del Consell Català d'Ensenyament.\nL’any 1998, va ser investit doctor honoris causa de la Universitat Ramon Llull a proposta de la FPCEE Blanquerna-URL.\nEn el marc de l’Any Triadú, la Facultat ha organitzat un seguit d’activitats transversals previstes durant aquest curs entre les quals l'exposició "...a dins de classe soc feliç", situada al segon pis de la Facultat. Podeu consultar-ne el programa complet en aquest enllaç.\nUs esperem el pròxim 24 de novembre a les 15.30 h a l’Auditori Cardenal Jubany per inaugurar aquest esdeveniment tan important per a la Facultat.


Publicat 12/12/2020 10:51CET\nEl risc de rebrot baixa fins als 167 punts i la rho fins al 0,92\nCatalunya ha registrat fins a aquest dissabte 357.208 casos confirmats acumulats de coronavirus --324.968 amb una prova PCR o test d'antígens--, 1.977 més que en el recompte de divendres, ha informat la Conselleria de Salut de la Generalitat a través de la seva pàgina web.\nLa xifra de morts total se situa en 16.333, que són 54 més que els que es van registrar aquest divendres: 10.106 en hospitals o centres sociosanitaris, 4.343 a residències, 964 a domicilis i 921 que no es poden classificar per falta d'informació.\nQuant als pacients que hi ha ingressats ara com ara, la xifra se situa en 1.388, cosa que suposa un descens de 48 respecte a l'últim recompte.\nUn total de 333 pacients es troben ingressats a la unitat de vigilància intensiva (UCI) --de centres públics i privats--, 12 menys que en el balanç anterior.\nLa taxa del risc de rebrot ha baixat: aquest divendres tenia un nivell de 185, i 24 hores després està en 167.\nLa velocitat de reproducció de la malaltia (rho) ha baixat a 0,92 i la incidència acumulada en els últims 14 dies és de 196,13 per cada 100.000 habitants.\nA les residències de gent gran hi ha hagut fins ara 26.035 persones que han donat positiu, de les quals 7.496 han mort i 86 estan ingressades a hores d'ara.\nA la comarca del Barcelonès (Barcelona) s'han comptabilitzat 117.125 casos confirmats acumulats de coronavirus des que va començar la pandèmia, amb 6.517 morts, mentre que ara mateix hi ha 398 pacients ingressats; el risc de rebrot és de 148.\nA Osona (Barcelona) s'han comptabilitzat 10.278 casos confirmats acumulats de coronavirus des de l'inici de la pandèmia, amb 492 morts, mentre que a hores d'ara hi ha 31 pacients ingressats; el risc de rebrot és de 324.\nAl Baix Llobregat (Barcelona) s'han registrat 36.329 casos confirmats acumulats de coronavirus des que va començar la pandèmia, amb 1.790 morts; ara com ara hi ha 89 pacients ingressats, mentre que el risc de rebrot és de 151.\nAl Gironès (Girona) s'han registrat 11.200 casos confirmats acumulats de coronavirus des que va començar la pandèmia, amb 281 morts; ara per ara hi ha 38 pacients ingressats, i el risc de rebrot és de 181.


* 21/09/14. Espanya afronta una crisi política i legal a ulls del món - Gironès per la independència\n* 21/09/14. Espanya afronta una crisi política i legal a ulls del món\nEspanya afronta una crisi política i legal als ulls del món\nEl ‘Wall Street Journal' explica que Catalunya va cap al xoc amb Espanya per la consulta sobiranista\nEl món financer preveu una pressió creixent pel referèndum que afectarà el mercat de capitals\n21/09/14 02:00\t- BARCELONA - XAVIER MIRÓ\nLa corresponsal de la televisió nord-americana CNN\nLa decisió del Parlament i el govern de Catalunya de celebrar la consulta sobre la independència el 9 de novembre situa Espanya davant d'una crisi política i constitucional segons interpreten diaris com el nord-americà Wall Street Journal i el britànic The Telegraph.\nEl diari financer dels Estats Units titula que “Catalunya és més a prop del xoc amb Espanya per la consulta independentista” en el que qualifica de crisi política i legal de l'Estat. Comparteix aquesta interpretació el periòdic britànic, que després de titular “Els desafiadors catalans tiren endavant el referèndum”, considera que el govern de Rajoy s'enfrontarà les properes setmanes a una crisi constitucional majúscula.\nMillor o pitjor desenllaç\nEn un article de fons titulat “Apropant-se al sí”, el setmanari The Economist explica que el govern d'Artur Mas ha optat per una “via més perillosa que l'escocesa”, que té diversos finals possibles. El govern espanyol pot acabar suspenent durant mesos la consulta i, finalment, anul·lar-la. Si Mas obeeix els tribunals, ERC podria deixar caure el seu govern. Unes eleccions plebiscitàries, previsiblement, donarien un clar mandat al futur govern català de convocar un referèndum com quan el Partit Nacionalista Escocès va guanyar per majoria absoluta amb la promesa de convocar-ne un.\nEn el millor dels casos, informa el setmanari, hi haurà un enfrontament polític i judicial que durarà setmanes. En el pitjor, el referèndum se celebrarà amb la policia retirant les urnes i el govern espanyol suspenent l'autonomia. The Economist considera que el futur de Catalunya estarà en dubte durant mesos o anys perquè no pot agafar-se a la via oberta a Escòcia de nous traspassos perquè ja els té.\nEl britànic The Guardian explica que “Catalunya prepara el camí per votar per la independència”, un fet davant del qual Espanya té més a perdre que el Regne Unit amb Escòcia perquè Catalunya és un territori benestant, amb el 16% de la població i una cinquena part del PIB espanyol.\nClam al carrer\nL'agència informativa alemanya Reuters informa que “Catalunya clama independència a pesar del no escocès”. També la cadena nord-americana CNN parla d'un efecte escocès sobre Catalunya i la corresponsal explica que centenars de milers de catalans van sortir al carrer per demanar votar i que, als carrers de Barcelona, tothom ho expressa una vegada i una altra, a més d'informar de la determinació del govern i el Parlament de fer la consulta tot i la negativa del govern de Mariano Rajoy. La britànica BBC parla d'un suport parlamentari “aclaparador” a la convocatòria de consulta per part del president Mas.\nEl diari francès Le Monde explica que els anhels independentistes no han parat de créixer des que el 2010 el Tribunal Constitucional va retallar l'Estatut ratificat a les urnes. Per la seva part, Roger Cohen, columnista deThe New York Times, afirma en un article que Espanya s'equivocarà impedint als catalans votar: “La unió només es pot enfortir si està preparada per passar el test de fortalesa de les urnes. La independència d'Escòcia hauria causat estralls durant un temps, però no era una idea inconcebible com tampoc ho és la de Catalunya.”\nPerò, a més, experts en finances preveuen que la pressió política anirà creixent a Catalunya fins a la votació. Lorne Baring, director general de la firma d'inversions B Capital Wealth Management pronostica a l'agència Reuters que “hi haurà una pressió continua des de Catalunya per prendre a Madrid el control de la situació amb el seu propi referèndum”.\nGuy Ellison, de la firma Investec Wealth & Investment, també declara a Reuters que “el resultat escocès és un tònic per als mercats financers a Europa, on els polítics espanyols veuen alleugerits com els focs secessionistes catalans no són atiats encara més lluny”.\nEl govern espanyol s'enfrontarà a\nuna greu crisi constitucional les properes setmanes\nCatalunya és més\na prop del xoc\nper la consulta independentista\n‘The Wall Street Journal'\nCatalunya clama independència\na pesar del no al referèndum escocès\nLa independència d'Escòcia no era una idea inconcebible, com tampoc ho és\nla de Catalunya\n‘The New York Times'


Consum imposa un 26% menys de sancions a les comarques gironines - Empordà\nACN 16.04.2018 | 19:54\nLa directora de l´Agència Catalana del Consum, Montserrat Ribera ACN\nL'Agència Catalana del Consum (ACC) ha reduït un 26,2% el nombre de sancions imposades el 2017 a les comarques gironines. Tot i que el nombre d'expedients oberts ha pujat respecte al 2016 (de 44 a 46), els que han acabat amb sanció han estat menys (de 42 a 31). Aquest fet també ha afectat l'import global de les multes, si el 2016 la xifra global va ser de 358.619 euros, el 2017 ha estat de 229.306. El principal motiu de sanció són les clàusules i pràctiques abusives (46,89%) i la negativa o resistència a subministrar dades (32,2%). L'ACC ha presentat aquest dilluns les dades referents a la demarcació. El 2017 s'ha registrat un increment del 3,66% en les consultes fetes, passant de 8.516 a 8.828. Tot i l'auge de les consultes, s'ha produït un descens de les reclamacions d'un 9,29% (s'ha passat de 2.410 el 2016 a 2.186 l'any passat). Telecomunicacions i Internet (27,8%) i el subministrament d'electricitat, aigua i gas (23,7%) lideren el nombre de reclamacions presentades. Tot i això, la directora de l'ACC, Montserrat Ribera, atribueix la davallada global a que les empreses "estan actuant millor" en l'atenció de la gestió del client.


Experiències Culturals – Atri Cultura i Patrimoni – Turisme cultural i arqueològic. La Selva – Girona – Costa Brava\nVisites i Experiències Culturals- Promoció 2021\nEXPERIÈNCIES CULTURALS: Viu la història!\n⇒ Consulta aquí la promoció 2021 de visites i experiències culturals per a grups petits i privats.\n⇒ Consulta aquí els Vals Regal disponibles.\nTens curiositat i ganes de descobrir la comarca de la Selva, Girona, la Costa Brava i els seus entorns? Vols passar una bona estona descobrint indrets, històries, curiositats i llegendes? Doncs estàs al lloc correcte! Som experts en les zones on fem les visites, rutes i experiències culturals. Volem que gaudeixis amb la història i el patrimoni, que te’l sentis teu i que el visquis!\nAquestes activitats poden ser per a grups privats, concertats o en dates programades. També oferim activitats a mida sota demanda per a grups i públics específics.\nViu la història i gaudeix del patrimoni cultural amb les Visites, Rutes i Experiències Culturals que programem o que tenim en catàleg:\nPropostes per viure i descobrir la comarca de la Selva, les Guilleries i el Montseny, Girona i la Costa Brava!\nAnualment realitzem el cicle “Descobreix la Selva: visites i rutes culturals” a través del qual coneixeràs el ric llegat històric, arqueològic i cultural selvatà. De les termes romanes als castells medievals, i de les llegendes de bandolers i trabucaires als secrets que amaguen les pedres.\n*Enguany, ja estem treballant en les propostes del que serà el vuitè cicle #DescobreixlaSelva 2021, però estem a l’expectativa de les mesures del ProciCat i de l’evolució de la pandèmia del Covid19. Us anirem informant!\nVols una visita diferent de veritat? Doncs no et pots perdre les nostres visites culturals amb l’arqueòleg! Deixa’t sorprendre amb les curiositats de les excavacions arqueològiques i les troballes que s’han realitzat de la mà de l’arqueòleg que ho ha excavat. Són visites úniques i molt especials.\nUna altra activitat són les nostres exclusives Experiències Culturals per viure i descobrir la comarca de la Selva d’una forma diferent i única, de primera mà amb els experts, historiadors i arqueòlegs locals, on combinem visites o rutes culturals amb activitats lúdiques o gastronòmiques locals.\nAquest any 2021, TRIA QUINA SELVA VOLS DESCOBRIR i gaudeix de la PROMOCIO 2021 Experiències Culturals – Val Regal (vàlid fins el 31/12/2021).\nPodeu consultar la programació i els detalls de les activitats en la següent agenda:\nNota: Consulteu calendari i programació d’activitats de cada experiència cultural en l’apartat de cada activitat.\nLlegenda del calendari:\nVC: Visita Cultural\nRC: Ruta Cultural\nRD: Ruta de Descoberta\nEC: Experiència Cultural\nSi voleu activitats a mida o per a grups concertats, contacteu amb nosaltres.\nATRI CULTURA I PATRIMONI SLU és una empresa adherida a:\nDescobrir el nostre país, gaudir del patrimoni, inspirar-se observant, fotografiar detalls arquitectònics o naturals, trepitjar el territori i respirar la natura.\nAquestes són algunes de les propostes que us convidem a fer amb les nostres Experiències Culturals: Visites amb l'arqueòleg, Visites o Rutes Culturals i Rutes de Descoberta.\nAmb les Experiències Culturals d’Atri Cultura i Patrimoni us oferim un viatge cultural al passat a través del patrimoni, la història i el paisatge de la Selva històrica.\nEntrades recents al blog d’activitats.\nAquest estiu, Descobreix la Selva!\nPer Setmana Santa, tria quina Selva vols descobrir!\nLes activitats poden ser en dates programades, per a grups amb reserva prèvia o experiències a mida.\nPer a reservar les visites, rutes o experiències culturals ho podeu fer:\n- Per telèfon: 972.470.735 / 603.643.525\n- Per correu electrònic: info(@)atri.cat\n*Fent aquestes activitats esteu recolzant a petites empreses familiars, com nosaltres, alhora que doneu a conèixer la història i la cultura del nostre país.\n© 2021 Experiències Culturals – Atri Cultura i Patrimoni


El PP ‘lepenitza’ el discurs per esgarrapar vots al cinturó roig\nEscampen la recepta d’Albiol per les xarxes socials i el territori\n3 min. Barcelona 11/05/2015 00:00\nPrimer els de casa. L’eslògan de Plataforma per Catalunya (PxC) des de les eleccions al Parlament de l’any 2010 és també el lema de la candidata del PP a l’Ajuntament de Rubí, Mònica Querol. En la cursa fins al 24-M el PP ha abraçat el missatge xenòfob a l’àrea metropolitana de Barcelona per esgarrapar vots i, alhora, eliminar la competència de PxC. Una lepenització del discurs municipal dels populars en tota regla. L’alcaldable del PP a Rubí lamenta a l’ARA que “es tregui de context” el lema i ho atribueix al fet que “Rubí perd molts trens i no ha mirat mai per crear llocs de treball per als rubinencs”. Tot i que desvincula el lema del tracte als immigrants, es mostra “totalment a favor” del discurs antiimmigració del PP. De fet, el publicista que porta la campanya de Xavier García Albiol a Badalona és el mateix que el de Rubí.\nBadalona s’ha convertit en el paradigma del missatge criminalitzador de la immigració. Albiol acumula una motxilla de declaracions contra els nouvinguts, que ha vinculat a la delinqüència o al parasitisme. En aquesta campanya ha tornat a la càrrega i ha promès “seguir netejant Badalona de tot el que no agrada i que genera problemes amb la resta de veïns”. “Suposo que ja m’heu entès”, va afegir en un míting, fent el gest d’escombrar. L’estil Albiol s’expandeix pel territori a marxes forçades. Al PP de l’Hospitalet han pres nota de l’estratègia: “A Badalona la recepta funciona”, assenyala un logotip en un pamflet, que proposa exigir un mínim de cinc anys d’empadronament per accedir als serveis socials i limitar “la proliferació de locutoris, basars i restaurants de kebabs”.\nAl PP del Vendrell no només han adoptat l’eslògan sinó que han incorporat una exregidora de PxC a les llistes. La candidata popular, Elisabet Rodríguez, va fitxar de número vuit Teresa Montserrat, exregidora del partit xenòfob, que va marxar després de discutir-se amb el cap de files local. L’alcaldable del PP a Salt, Sergio Santamaría, que també és diputat, va aprofitar una interpel·lació sobre polítiques d’immigració al Parlament per assegurar que al municipi gironí hi havia “barris convertits en guetos on no queda rastre de la civilització” i va acusar els nouvinguts d’“utilitzar la poligàmia per facilitar l’agrupació familiar o rebre subvencions”.\nSi no n’hi ha prou amb els eslògans, alguns representants del PP han utilitzat les xarxes socials per fer córrer el missatge. “L’actual govern local (CiU-ERC) està buscant una ubicació per instal·lar una mesquita o un oratori musulmà. Si sóc alcalde, això no serà una realitat”. Ho va escriure el candidat del PP de Sant Joan de Vilatorrada, Josep Lluís Javaloyes, al seu Facebook. El govern municipal va negar les informacions i les va atribuir al fet que PxC va guanyar el PP per 26 vots les últimes eleccions i ara intenten de totes totes no quedar-se enrere. No és l’única polèmica que ha encès la xarxa: el número dos de la llista del PP a Figueres, Diego Borrego Torres, ha penjat una foto a Facebook de l’alcaldessa de la ciutat, Marta Felip, en un acte amb immigrants. “No és un fotomuntatge, és la realitat... Primer els de fora”, diu. Molt més enllà va anar Marta Casado, candidata del PP a l’Arboç. “I tu? Casada amb un negre! No sé què és pitjor”, va respondre via Twitter a una dona que li havia dit “ pepera ”.


Suzuki V-Strom 1000: L’alternativa. | ElMotordeGirona.cat\nEl segment de les maxitrail està de moda. Suzuki hi ha tornat amb la V-Strom 1000, una moto que destaca pel seu bon dinamisme i preu interessant.\nText: Sergi Mejías | Fotos: Suzuki.\nLa Suzuki V-Strom 1000 va ser una grata novetat. La marca japonesa tornava a aquest concorregut segment que havia abandonat l’any 2008. Feia temps que es parlava del seu possible retorn però s’ha fet esperar. I ha valgut la pena. Davant la sofisticació de moltes de les seves rivals, Suzuki aposta per una moto menys complexa i més accessible, la qual cosa no vol dir que renunciï a res ja que compra amb control de tracció i ABS.\nMira-la i puja-hi. Suzuki ha recuperat el frontal en forma de bec d’ànec que va estrenar amb la DR Big 750 dels anys 80 i que altres marques, inclosa BMW, van anar copiant posteriorment. I aquest característic parafangs li confereix una estètica singular. Les llandes d’aliatge ens avancen la seva orientació envers l’asfalt, tot i que la roda davantera de 19 polzades invita a rodar fora d’ell. Malgrat ser una maxitrail si puja amb facilitat; només cal aixecar una mica la cama per no colpejar-nos la tíbia amb les nanses pel passatger, integrades en la graella de càrrega. Un quadre d’instruments mixt digital-analògic amb ordinador ens dóna la benvinguda mentre que a la pinya esquerra hi trobem els botons per canviar el mode de control de tracció. Juntament amb el quadre hi ha la presa de corrent de 12 V i la pantalla és regulable en tres posicions. Ah! I si cal posar el peu a terra, un usuari de talla mitjana no tindrà problemes.\nPart de la clau és el motor. ÉS evident que el propulsor és fonamental en qualsevol moto però en aquest cas Suzuki ha introduït uns canvis interessants, com pujar el cubicatge de 996 a 1.037 cc. L’objectiu, entre altres, era millorar la resposta a règims baix i mitjà, demanda dels usuaris del model anterior. I ho han aconseguit. La resposta del motor és lineal però contundent des de les 2.000 rpm, de manera que us podeu imaginar que us ho farà tot fàcil, tant en ciutat com en carretera sinuosa o fins i tot en pista. Els seus 101 CV donen per molt, però tampoc cal fer pujar l’agulla del tacòmetre fins a dalt de tot per disfrutar al màxim amb ella. De fet, a partir de les 7.000 rpm l’empenta continua sent plana i un tant insulsa, sense ‘punch’ esportiu al final. El canvi és suau i precís, i a més compta amb embragatge antiblocatge.\nCiutat, carretera, camp… A la fi del món. Com a maxitrail, la polivalència és la seva gran raó de ser. Per ciutat passarem bé entre els cotxes gràcies a l’altura del manillar, que passa per damunt dels retrovisors. I el control de tracció i l’ABS són una garantia en situacions compromeses, més encara si plou. En carretera serà on disfrutarem més d’ella. La V-Strom és una moto àgil, es mou amb facilitat en el canvi direcció i el que més ens ha impressionat és el tacte del tren davanter: és brutal i sempre saps què fa la roda. En vies ràpides la pantalla va de pel·lícula però una de dimensions més generoses aniria de perles; hi és, però com a opció. Tal com hem apuntat, la llanda davantera de 19 ens invita a deixar l’asfalt enrere però sabent que sempre estarem limitats per les prestacions del pneumàtic sobre terra.\nEn resum. En una categoria en la que BMW és la reina i la competència realment ferotge, a les marques només els queda apostar per un model amb arguments propis en comptes d’intentar seguir l’estela de la supervendes. En aquest cas, Suzuki ha tornat a les maxitrail amb una moto que convenç pel seu dinamisme i preu atractiu. Perquè són 11.990 euros amb ABS i control de tracció. I no deixeu de preguntar si hi ha alguna promoció.\nEns ha agradatComfort\nComportament del motor\nDinamisme part cicle\nPreu No tantEquipament pobre\nMotor: Bicilíndric en V 90º, 8 vàlvules\nPotència màxima: 101 CV a 8.000 rpm\nParell màxim: 103 Nm a 4.000 rpm\nSuspensió davantera: Forquilla Kayaba amb barres de 43/160 mm\nSuspensió posterior: Monoamortidor regulable de 160 mm\nFre davanter: Disc de 310 mm amb pinça radial Tokiko de quatre pistons\nFre posterior: Disc de 260 mm amb pinça d’un pistó\nPreu: 11.990 euros\nprevious Entrevista. Àlex Márquez: "L'objectiu d'aquest any és aprendre però sense descartar res"\nnext Jaguar F-Pace, un nou crossover esportiu s’uneix a la gamma el 2016


Zaplana, el Torrente valencià La República\nZaplana, el Torrente valencià\nAquests dies ha arribat a les llibreries espanyoles ‘Zaplana, el brazo incorrupto del PP’, un llibre d’Alfredo Grimaldos que repassa la biografia d’aquests personatge tenebrós. Definit per la prestigiosa Enciclopèdia […]\nAquests dies ha arribat a les llibreries espanyoles ‘Zaplana, el brazo incorrupto del PP’, un llibre d’Alfredo Grimaldos que repassa la biografia d’aquests personatge tenebrós.\nDefinit per la prestigiosa Enciclopèdia Britànica com a exemple del polític corrupte, els inicis de Zaplana a la política són per tots coneguts. És quan confessava a tothom que necessitava guanyar diners. “Haig de comprar-me un cotxe… t’agrada el Vectra de 16 vàlvules?” deia Zaplana en una conversa recollida en una investigació sobre el finançament irregular del PP, l’any 1990.\nA l’actualitat, només 17 anys després, la filla de Zaplana condueix un Porsche valorat en més de 55.000 euros, ell vesteix de disseny italià i llueix rellotges de 18.000 euros, i viu en un pis de 500 metres quadrats al Passeig de la Castellana madrileny valorat en 1,6 milions d’euros. No us ho perdeu: la hipoteca mensual de l’immoble és més elevada que el salari que Zaplana declara a Hisenda. Una Zaplanada més.\nZaplana va iniciar la seva meteòrica carrera convertint-se en alcalde de Benidorm gràcies a una trànsfuga del PP, Maruja Sánchez. Des de llavors aquesta regidora ha estat coneguda com la ‘Bienpagá’, ja que mesos després de fer Zaplana alcalde va fer-se amb una gegantina finca de 30.000 metres quadrats.\nPerò el cim -fins ara- de la carrera de Zaplana fou quan va arribar a ser ministre de Treball i Afers Socials de 2002 a 2004. Durant aquell període, Zaplana gasta 150.000 euros en viatges en avió, quan pel fet de ser ministre podia viatjar gratis en avions militars o d’Iberia. Però les al·lucinants despeses de Zaplana no s’acabaven aquí: Per Nadal va declarar que havia comprat quatre tones de torrons, i va presentar factura per 55.000 euros, i per les seves compres quotidianes -que comptabilitzen galetes o xiclets- també va presentar factures de 55.000 euros.\nA l’actualitat el futur polític de Zaplana perilla, ja que de perdre el PP les eleccions podria veure’s obligat a tornar a València, on la seva enemistat amb Francisco Camps és més que manifesta. De fet Zaplana anomena al president de la Generalitat Valenciana “Forrest Camps”…\nEn qualsevol cas, des del directe!cat no patim per Zaplana. Coneixent-lo, no tindrà problemes per col·locar-se a qualsevol consell d’administració de qualsevol constructora. I sinó sempre se’n podrà anar a qualsevol república bananera, a assessorar a corruptes dictadors tropicals.


Anul·lació de la matrícula universitària | Consumer\nAnul·lació de la matrícula universitària\nAquest procediment no sempre comporta la devolució de les taxes acadèmiques abonades per l'estudiant\nData de publicació: Diumenge, 31deAgostde2008\nImatge: Silke Gerstenkorn\nJa sigui per petició de l’estudiant o a instàncies de la pròpia universitat, una vegada començat el curs acadèmic és possible procedir a l’anul·lació de la matrícula universitària prèviament formalitzada per l’alumne. Una de les causes principals per la qual ho sol·liciten els alumnes és la seva admissió en altres estudis o un altre centre universitari en el període posterior a la matriculació.\nUna vegada admès en una universitat i abans que de començament el curs acadèmic, el primer pas que ha de realitzar l’estudiant és formalitzar la matrícula en els terminis establerts pel centre en el qual va a iniciar els seus estudis universitaris; aquest procés de matriculació, que comporta obligatòriament l’abonament previ dels preus públics de matrícula corresponent a la titulació que cursarà, converteix a l’estudiant en alumne oficial del centre. No obstant això, per diverses circumstàncies, abans de començar el curs acadèmic o posteriorment, pot succeir que es procedeixi a l’anul·lació de la matrícula; aquest procediment, que pot ser portat a instàncies de la pròpia universitat o de l’alumne matriculat, sempre d’acord a la normativa interna de cada centre universitari, suposa la pèrdua de tots els efectes acadèmics.\nAnul·lació de matrícula per la pròpia universitat\nÉs important consultar la normativa pròpia de cada universitat en els procediments d’anul·lació\nLes universitats poden procedir directament a anul·lar la matrícula d’un estudiant fonamentalment en dos casos. En primer lloc, si una vegada formalitzada la matrícula, la universitat comprova que l’alumne no compleix tots els requisits necessaris per cursar els estudis en els quals s’ha matriculat i, per tant, és impossible que continuï la seva formació al centre. En aquesta circumstància, generalment l’estudiant té dret a la devolució íntegra de les taxes abonades en concepte de matriculació, no obstant això, és important consultar la normativa de la universitat per comprovar aquest supòsit.\nD’altra banda, les universitats poden anul·lar així mateix la matrícula d’un alumne en cas d’impagament dels preus públics i taxes corresponents per part de l’estudiant. En aquests casos, la universitat, una vegada finalitzats els terminis establerts per a l’abonament de l’import de la matrícula, envia a l’estudiant que no hagi efectuat l’ingrés un preavís d’anul·lació de la matrícula i si no realitza l’abonament en el termini determinat en aquest preavís, la universitat procedirà a l’anul·lació directament, quedant interrompuda la prestació del servei ofert per la universitat a l’estudiant, que no podrà continuar els estudis ni presentar-se a exàmens, ni ser qualificat. Quan l’anul·lació es produeix per aquesta circumstància, si l’alumne ha abonat prèviament parteix de les taxes (en haver optat pel pagament fraccionat) normalment aquest import no li és retornat.\nAnul·lació de matrícula pel propi alumne\nLa causa principal és l’admissió a una altra universitat o en altres estudis després de formalitzar la matrícula\nLa causa principal de la sol·licitud d’anul·lació de matrícula per part dels estudiants és l’admissió a una altra universitat o en altres estudis en el període posterior a la formalització de la matrícula. Això els sol succeir fonamentalment a aquells alumnes que, al no haver estat admesos en el primer termini d’inscripció a la universitat o en la titulació triada en primera opció, opten per matricular-se en altres estudis, ja sigui realitzant una matrícula provisional o una matrícula ordinària. Els estudiants que desitgin anul·lar la matrícula per aquesta raó han de sol·licitar-ho formalment a la universitat en la qual ja estan matriculats, justificant documentalment la seva admissió a un altre centre. Generalment, si aquesta sol·licitud es realitza abans de l’inici del curs acadèmic o fins al 31 d’octubre de l’any en curs, la universitat procedeix a la devolució de l’import de les taxes acadèmiques (mai de les despeses de secretaria) a l’alumne; no obstant això, si la sol·licitud es realitza en un període posterior (sempre dins del primer trimestre), encara que depèn de la normativa de cada centre, és molt difícil que se li retornin les taxes ja abonades.\nCauses de devolució de l'import de la matrícula\nUna vegada abonats els imports corresponents a les taxes acadèmiques requerides al moment de formalitzar la matrícula universitària existeixen alguns supòsits en els quals els estudiants tenen dret a reclamar la devolució de les mateixes:\nQuan per algun error material o aritmètic en el pagament de la matrícula s’hagués efectuat un abonament superior als preus públics en vigor.\nQuan s’hagi obtingut, amb posterioritat a l’abonament de la matrícula, una beca o ajuda a l’estudi que comporti la gratuïtat de la mateixa.\nSi un alumne certifica després d’haver abonat l’import de matriculació que en moment de realitzar la matrícula es trobava en alguna de les circumstàncies administratives o legals que permeten l’exempció o reducció del pagament de les taxes.\nQuan, per causes no imputables a l’estudiant, no es prestin els serveis acadèmics als quals dona dret la matrícula universitària.\nQuan la titulació presentada per l’estudiant no li concedeixi accés a cursar estudis universitaris.\nEn el cas que es concedeixi per l’òrgan competent de la universitat l’anul·lació total de la matrícula, sempre que s’hagi sol·licitat en els terminis establerts.\nanul·lació estudiant matrícula-ca universitària universitat


“Hem vist que per la seva part hi ha molt poca voluntat i que la creació d’un equipament juvenil per a joves de 16 a 29 anys no és una prioritat per a ells“, amb aquesta premissa comença la càpsula difosa avui per Joves Units del Poble Sec a la xarxa social Instagram.\nLa càpsula sonora ha estat compartida a través de les xarxes si s’hi ha fet eco Radioactius, una emissora del barri del Poble Sec que opera únicament de forma digital. Joves Units afirma que al barri existeixen locals buits, sobretot agreujat per la situació de la covid-19 que molts comerços han abaixat la persiana.\nFinalment, destacar el moment en el qual el comunicat fa referència a l’impacte directe que té un local d’associació per joves a un barri castigat per una economia submergida i molt dispar en el que fa a ingressos. Segons l’informe del 2017 sobre la Renda familiar Disponible (darrer informe publicat per l’Ajuntament) situava la renda del Poble Sec als 82,2 punts sobre els 100 que representa la mitjana de la ciutat – 17,8 per sota de la riquesa mitjana per capita de la ciutat-.\nDes de l’associació Joves Units del Poble Sec, hem tingut diverses reunions amb els tècnics, consellers i polítics del districte de Sants Montjuïc.\nVists els arguments insuficients que presenten a l’hora de respondre al problema que hi ha en el barri, veient la poca importància que té la joventut per a ells, des de l’associació hem llançat una campanya de recollida de signatures amb el títol URGENT: POBLE SEC | BARCELONA | NECESSITA UN EQUIPAMENT JUVENIL. Actualment portem recollides 260 signatures en menys d’una setmana i des de la xarxa social d’Instagram ens han ajudat a fer difusió més de 50 persones i entitats del barri de Poble-Sec i de fora del barri també.\nAmb aquesta iniciativa volem d’una banda conscienciar als i les veïnes de Poble Sec de l’enorme problema que porta arrossegant el nostre barri des de fa molts anys, també busquem visibilitzar i fer públic totes les conseqüències que ha tingut, té i tindrà en el nostre barri la falta d’un equipament juvenil. D’altra banda volem pressionar a l’ajuntament de Barcelona i concretament al districte de Sants Montjuic perquè inverteixin d’una vegada en la joventut del nostre barri, perquè destinin recursos en la creació d’un equipament juvenil per a joves de 16 a 29 anys, amb la finalitat de frenar totes les problemàtiques que ha ocasionat la seva absència durant tants anys.


L’Ajuntament mantindrà la suspensió de la taxa de terrasses fins a la fi de l’Estat d’Alarma – Ayuntamiento de Novelda\nL’Ajuntament de Novelda ampliarà, fins a la finalització de l’Estat d’Alarma, la suspensió del pagament de la taxa per ocupació de terreny d’ús públic municipal amb terrasses, barres i quioscos, una disposició transitòria de l’Ordenança Fiscal reguladora de la taxa que va estar vigent el passat 2020 en el marc del Pla d’Emergència Social i Estímul Econòmic “Reactivem Novelda”, programa impulsat per l’equip de govern, amb l’aprovació unànime de tots els grups polítics municipals, després de l’inici de la crisi econòmica derivada de la pandèmia del Covid-19.\nLa suspensió de la taxa, que es mantindrà fins a la fi de l’Estat d’Alarma, el pròxim 9 de maig, o mentre es mantinguen possibles pròrrogues d’aquest, té com a objectiu mantindre les mesures d’impuls al sector hostaler que, com ha remarcat Iván Ñíguez, delegat de l’àrea d’Hisenda, és “un dels més castigats per la situació econòmica i sanitària provocada per la pandèmia del Covid”.\nEl manteniment de la supressió de la taxa de terrasses, aprovada en sessió plenària, manté les ajudes econòmiques i les bonificacions de taxes que es van establir amb l’inici de la pandèmia, mostrant, com ha assenyalat el regidor d’Hisenda, “un total suport del consistori a l’hostaleria local”.\nIván Ñíguez ha indicat que des de la regidoria de Trànsit, el departament d’Ocupació en Via Pública i l’Agència de Desenvolupament Local s’ha treballat en la nova modificació de l’ordenança per a ampliar el nombre de carrers on poder situar terrasses, “mantenint un contacte directe amb el sector hostaler per a gestionar qualsevol tipus d’incidència o dubte”.\nÑíguez ha anunciat que, després de l’anunci oficial de Generalitat, Novelda se sumarà, en el marc de la segona fase del Pla Reactivem, actiu durant tot l’any 2021, al Pla de Cooperació Especial d’ajuda a les empreses i persones autònomes afectades per les restriccions, un pla amb un fons de 120 milions d’euros, finançat al 50% per Generalitat, un 30% des de Diputacions i una aportació del 20% d’Ajuntaments. Aquesta iniciativa, promoguda per les tres administracions, té com a objectiu impulsar i ajudar als col·lectius d’hostaleria, restauració, oci nocturn, activitats recreatives i culturals, agències de viatges i activitats associades a les festes tradicionals.\nCategory: Regidoria de Gestió Econòmica 13/01/2021\nPreviousPrevious post:El ple aprova per unanimitat el Compte General de 2019NextNext post:L’alcalde sol·licita a la ciutadania autoconfinarse i reduir la mobilitat per a contindre el repunt de casos de Covid-19


El projecte 'Antroposi' incideix en l'afectació negativa dels emissaris sobre la posidònia | RadioIlla Notícies Formentera\nInici Medi Ambient El projecte ‘Antroposi’ incideix en l’afectació negativa dels emissaris sobre la posidònia\nAhir es va celebrar la presentació via telemàtica del projecte “Antroposi”. Entre emissaris i embarcacions: com afecten les activitats humanes directes a les praderies de posidònia en l’Antropocè” elaborat per l’Institut Mediterrani d’Estudis Avançats, l’IMEDEA. Aquest projecte va ser un dels guanyadors de la primera convocatòria del Save Posidonia Project 2017, impulsada pel Consell i dotat amb un pressupost de 83.800 €.\nLa investigadora de l’Imedea Iris Hendricks va ser l’encarregada de presentar les conclusions de l’estudi que es va dur a terme durant més d’un any sobre diferents parcel·les de posidònia en aigües de Formentera i que té com a objectiu avançar en el coneixement de com afecten les activitats humanes més directes, com són els emissaris i les embarcacions que fondegen i naveguen per la zona, sobre la posidònia oceànica. Escolta aquí l’entrevista a Iris Hendricks.\nL’estudi s’ha elaborat analitzant la posidònia més propera a l’emissari comparant-la amb una altra zona més allunyada. Entre les conclusions, l’estudi determina que, durant l’any de seguiment, el creixement de posidònia prop de l’emissari és un 24% menys que a la resta de les praderies analitzades.\nAixí, la concentració de nutrients inorgànics en l’aigua que surt del raig de l’emissari és alta. Les taxes de sedimentació de partícules de nitrogen i de carboni són també més altes prop de l’emissari que a l’estació de control, 6,2 vegades més en nitrogen i 9,5 en carboni. Així, la posidònia oceànica que creix prop de l’emissari incorpora en els seus teixits nitrogen que descarrega l’emissari; i es pot concloure que l’emissari és una font de material particular.\nPel que fa a l’afecció del pas de ferris, s’ha determinat que aquest trànsit augmenta la turbulència i la sedimentació en les praderies adjacents as Freus.\n112.00 euros per a la següent convocatòria\nPer a la propera convocatòria del Save Posidonia Project hi ha destinada una partida de 112.000 euros que es troba a la darrera fase d’adjudicació administrativa. Es varen presentar 11 projectes i el guanyador, que es troba pendent d’adjudicació, és ‘ImPeFora, els Impactes de contaminants emergents a la posidònia de Formentera’. “Cal destacar que des del començament del SPP ja hi ha apadrinats 252.000 metres quadrats de posidònia, amb molta praderia que pot ser apadrinada, donat que tenim a la nostra costa 76,5 milions de ㎡ d’aquesta planta”, va assenyalar Antonio Jesús Sanz, conseller de Medi Ambient.\nAixí mateix, la presidenta Alejandra Ferrer va recordar que “aquest moment és una oportunitat i que tots hem pogut vorer com es recuperava el nostre entorn en el moment en què durant el confinament no hi havia acció de l’home damunt la natura. Hem d’agafar els problemes per les arrels i deixar de tractar sols les conseqüències. Estudis com aquest ens ajudaran a poder donar passes fermes endavant”.


Castell de Vila-Seca / Tarragonès | Catalunya Medieval\nCastell de Vila-Seca / Tarragonès\nÉs força difícil obtenir fotografies d'aquesta edificació, donat que el tancat que l'envolta ho impedeix.\nSituació: A Vila-Seca, vila i municipi de la comarca del Tarragonès (Tarragona).\nÈpoca: Documentat el segle XV - (Patrimoni.Gencat).\nEstat: Bon estat. L’edifici actual és fruit d’una reconstrucció feta a principis del segle XVIII, per l'holandès Joan Kies Helmut, tret de la torre mestre adjacent. Fou remodelat de nou l’any 1900.\nAltres noms: Castell de Vila-seca de Solcina - (Patrimoni.Gencat) / Castell de Solcina (Patrimoni.Gencat) - Castell dels comtes de Sicart.\nAl carrer del Celler, al final de l’avinguda de Montserrat. A tocar de l’estació de tren de Vila-Seca, dins d'un extens terreny clos.\nNo hem pogut entrar al recinte on està edificat. Segons consulta telefònica feta el dia següent a l’Ajuntament de Vila-Seca, el castell és ara propietat de l’Ajuntament, que està procedint a restaurar-lo, i en el seu moment s’obrirà al públic.\nNovetats: A finals de gener del 2013, hem consultat a l’Oficina de turisme de Vila-seca si l’edificació és visitable, i ens han contestat:\n“De moment el Castell de Vila-seca no es pot visitar, puntualment l’Ajuntament organitza algun esdeveniments als jardins, però l’edifici resta tancat.”\nLocalització: N 41 06 53 E 01 08 51 – Altitud: 46 m.\nReconstruït a principis del segle XVIII, per l'holandès Joan Kies Helmut, tret de la Torre Mestre adjacent, fou remodelat de nou el 1900.\nÉs un edifici neomedievalista, exòtic al país. El castell de Solcina fou construït a les darreries del segle XIX en el lloc ocupat per una antiga masia del segle XVI.\nÉs una construcció rectangular, de planta i dos pisos. La planta baixa incorpora les cotxeres i dependències per als estris de llaurar. Aquesta planta presenta una escala central que comunica amb el pis noble i que està situada en el vestíbul.\nEl primer pis és la zona noble de la casa i la part superior presenta una filera de finestres a mode de llotja.\nTambé cal destacar els petits torricons d'influència nòrdica característics de l'arquitectura historicista del segle XIX. El terrat presenta matacà i merlets.\nLa torre del castell, és una construcció de carreu sorprenentment poderosa. Fa un perímetre interior de 5'10 per 4'25 metres, amb murs de quasi 2 metres.\nLa part més ben conservada és la planta baixa. L'espai és quasi cúbic, es tanca amb una volta lleugerament apuntada de llombarda, el cim de la qual s'enlaira a 6'20 metres del terra enllosat. Hi ha restes d'un portelló a la part superior. Té accés directe per una porta adintellada al nord. La seva obertura va quedar interceptada per un dels pilars que apuntalaven el pont de comunicació amb la casa per la qual cosa, fou lateralment esquinçat per permetre l'entrada. Hi donen llum dues espitlleres a l'est i a l'oest; aquestes s'han convertit en petites finestres neogòtiques.\nEl pis principal és una amplia sala, la terrassa s'enlaira més que la construcció primitiva, tot deixant un espai sense servei.\nAbans de la transformació, es podien veure les façanes de pedra encoixinada. Com es pot comprendre, aquesta construcció era realment singular, tant per les seves dimensions, com per algunes de les seves característiques.\nDocumentat el 1437. La casa senyorial de Solcina fou construïda al marge de la torre però està comunicada amb ella per un pas elevat. El castell fou venut per l'arquebisbe de Tarragona al cònsol holandès Joan Kies Helmont a principis del segle XVIII i la seva família el va vendre el 1899 a Isidre de Sicart i Torrens, el qual el va transformat sota projecte i direcció de l'arquitecte Enric Fatjó i Torras.”\nPer complementar la informació anterior, ens complau invitar al lector a visitar una pàgina web de Pat.mapa, on hi ha detalls més precisos d’aquesta edificació.\nUna altra pàgina amb informació: Diputació de Barcelona\nDins del terme municipal de Vila-seca, més o menys allunyades les unes de les altres, hi podem trobar les següents edificacions:\nMuralles de Vila-seca\nTorre de Mas Carboners\nTorres del Mas de Ramon


Bertolt Brecht amb fil musical | Oriol Puig Taulé\nBertolt Brecht amb fil musical\nNit d’estrena al TNC. Doble retorn, a la Sala Gran del teatre nacional, tant d’Oriol Broggi com de Bertolt Brecht. Des d’El cercle de guix caucasià, estrenada el 2008, ni Brecht ni Broggi havien tornat a posar els peus sobre la sala enorme del temple bofillià. Clara Segura protagonitza La bona persona de Sezuan, una coproducció del TNC i La Perla 29, que farà les delícies dels amants del teatre del director barceloní. Avís per a navegants: l’espectacle ofereix, pel mateix preu, un concert del músic Joan Garriga.\nUna escena de ‘La bona persona de Sezuan’, de Bertolt Brecht. © David Ruano – TNC\nA l’inici de La bona persona de Sezuan, sembla com si Oriol Broggi s’hagués inspirat, a parts iguals, en les desfilades de personatges sobre ciclorama il·luminat dels muntatges de Robert Wilson i en alguns fragments d’Els Jocs Florals de Canprosa. Tarima de fusta, barra de focus que puja, moviment, acció. “Com puc ser bona si tot és tan car?”, es pregunta Xen Te. El text de Brecht, tot i tenir més de setanta anys, segueix sent una paràbola (innocent i antiquada, si es vol) sobre les dificultats que troba la bondat per fer-se camí en un món ple de persones aprofitades i sense escrúpols. Al cap de pocs minuts de començar, Clara Segura presenta i demana un aplaudiment per a la banda: Joan Garriga, Rambo (Francisco Batista), Marià Roch i Madjid Fahem. És un acte de justícia, evidentment, però poc s’espera l’espectador el pes que tindrà la música en aquest muntatge. M’explico. Tal com Ivan Alcázar ja insinuava en la seva crítica de Bodas de sangre, el musical, el protagonisme que tindrà la música en aquest muntatge és, segons la meva opinió, un pèl desproporcionat. A les primeres escenes l’acompanyament musical és gairebé constant, gairebé com un fil musical per sota de les paraules, cosa que no beneficia massa ni a la música ni al text. De la mateixa manera, Broggi decideix inserir cançons en algunes escenes determinades, i si bé funciona en algunes de molt concretes (la del casament, per exemple, amb Clara de Ramon cantant el Lied vom achten Elefanten de Paul Dessau), en d’altres suposa una aturada forçosa de l’acció. Moments musicals que, amb aires de folk o de reggae, de Bob Dylan o de Clavell morenet, no aporten massa res a l’acció i serveixen, bàsicament, per allargar l’espectacle.\nAquesta és una funció coral, com el text de Brecht, on destaca una Clara Segura que posa tota la carn a la graella en el doble paper de Xen Te i Xui Ta. La innocència de la bona persona Xen Te (un xic infantilitzada) combina a la perfecció amb la maldat del cosí imaginari Xui Ta, emblema del capitalisme més salvatge. Amb la simplicitat d’un vestit de ratlles, unes ulleres de sol i el cabell tirat enrere, Segura aconsegueix crear un personatge molt convincent, amb tocs d’humor i ironia. Joan Carreras interpreta l’aviador Sun amb seguretat i gràcia, acompanyat d’una mare estupenda (Míriam Alamany), i Toni Gomila és un aiguader encantador, que troba el punt just de faula en la seva interpretació. També cal destacar el doble paper de Mercè Pons (gran caracterització com a propietària Mi Tzu) i un còmic i eficient Jordi Figueras com a senyor Xu Fu. La traducció de Feliu Formosa dringa de meravella (amb la inclusió d’alguns botifarrons del tot innecessaris) i és a la interpretació de tot el repartiment on aquest muntatge troba més encerts.\nClara Segura caracteritzada com a Xui Ta a ‘La bona persona de Sezuan’. © David Ruano – TNC\nEl que em convenç menys de La bona persona de Sezuan és l’espai escènic, dissenyat per Josep Iglesias i el mateix Oriol Broggi, visualment poc estimulant i escènicament força pla (exceptuant l’escena de l’estanc ple de gom a gom). Pel que fa al vestuari, coordinat per Annita Ribera, es percep cert reaprofitament i reciclatge del fons del TNC i de La Perla 29, sense que el resultat final acabi de tenir una coherència estètica. Encara no he entès per què Albert Prat sembla un bobby de Londres, la veritat. Finalment, buscava al programa de mà qui havia fet el moviment o coreografia de l’espectacle, i trobo que no hi figura cap nom. Això queda molt clar quan Broggi fa ballar els actors com si fossin titelles (molt Primera història d’Esther) i a l’escena de la fàbrica (molt Tiempos modernos, com ens expliquen les projeccions). Creiem que la presència d’un director de moviment, que hagués muntat senzilles coreografies per a aquestes escenes, hauria beneficiat enormement el muntatge. Si a Els Jocs Florals de Canprosa el moviment estava dirigit per Montse Colomé i a Afanys d’amor perduts ho està per Roberto G. Alonso, no entenem per què en aquest cas el TNC ha prescindit de la figura d’un coreògraf.\n“Passen d’estrangular-te a acariciar-te”. “Fer bones accions vol dir la ruïna”. Aquestes i tantes altres (fantàstiques) màximes de Brecht acaben quedant una mica difuminades sota tant ornament musical i escènic. El didactisme de l’autor alemany és naïf, sí, però l’opció de Broggi d’emfasitzar (encara més) el to de conte de La bona persona de Sezuan acaba dotant l’espectacle de cert aire d’espectacle infantil. Així i tot, tant Clara Segura com tota la companyia defensen el muntatge amb dents i ungles. I el públic, almenys el dia de l’estrena, aplaudeix amb ganes. Els amants del teatre conreat per La Perla 29 trobaran en aquest muntatge l’esperit de la nau gòtica de la Biblioteca de Catalunya traslladat a la Sala Enorme del TNC. Ara bé, aquells a qui no els agradi la música de Joan Garriga (de Dusminguet a La Troba Kung-Fú) que s’abstinguin de veure l’espectacle. Els amants del teatre de Broggi i de la música de Garriga estan d’enhorabona: espectacle i concert pel mateix preu. Dos en un.\nBertolt Brecht Clara Segura Feliu Formosa Joan Garriga La bona persona de Sezuan Oriol Broggi TNC\nMireia el 5 febrer 2019 a les 11:33 ha dit:


Les ulleres de sol, una terrassa i l'aperitiu - Blog de La Mallorquina\nLes ulleres de sol, una terrassa i l’aperitiu\nQuan arriba la primavera, el que més ens ve de gust és sortir al carrer, gaudir del sol i la bona temperatura, passejar i, sobretot, seure en una terrassa a fer l’aperitiu.\nAquests dies, amb les primeres pujades de temperatures, les terrasses comencen a acaparar pràcticament tots els carrers de Barcelona. Sol, una terrassa, bona companyia, un bon aperitiu… què més podem demanar?\nSiguis on siguis, segur que trobaràs un bon racó per gaudir de la primavera. Si no, avui te’n proposem alguns dels nostres preferits!\nBELVEDERE – Passatge Mercader, 3 (Eixample).\nTot i que és un establiment de tota la vida, hi ha encara massa gent que no el coneix. La terrassa conté amb prou feines tres taules, però amb molt encant. Ubicada a les escales d’una casa modernista amb una entrada de ferro forjat, hi podreu sopar o simplement prendre un còctel. Una meravella.\nFRAGMENTS – Plaça de la Concòrdia, 12 (Les Corts).\nSituat a la Plaça de la Concòrdia, al cor del barri de Les Corts, el Bar Fragments està allunyat del bullici de la ciutat. Amb una terrassa interior i una a la plaça, és el lloc perfecte per gaudir de l’aperitiu. Us recomanem les seves patates braves i les croquetes.\nBETLEM – Girona, 70 (Eixample).\nUn plat de pernil ibèric tallat a mà i una copa de vi. El pla perfecte per gaudir de la terrassa del restaurant Betlem. Situat en una de les grans cantonades de l’Eixample, serà el racó perfecte per gaudir del bon temps.\nPEPA TOMATE – Plaça de la Revolució, 17 (Gràcia).\nEl lloc ideal per a picar algun dels seus platets acompanyats per una cervesa ben fresqueta. ¿Les seves especialitats? Amanides, bunyols d’espinacs, bacallà amb tomàquet confitat, foie a la planxa, les braves, l’hummus… Cuina mediterrània amb productes frescos.\nFEDERAL CAFÉ – Carrer Parlament, 39 (Sant Antoni).\nAmb la seva arribada va revolucionar completament el barri de Sant Antoni. Un lloc diferent i molt acollidor. ¿La seva terrassa? Uns grans finestrals on seure sol o acompanyat. Perfecte per posar en pràctica una de les millors tradicions americanes: el brunch.\nBAR LOBO – Pintor Fortuny, 3 (El Raval).\nBar de tapes i plats ràpids de bona qualitat. Tant podeu menjar uns pebrots del Padrón com guacamole o carxofes fregides. Tot i que la seva magnífica terrassa està oberta tot l’any, és ara quan més la podrem gaudir!\nCUP & CAKE – Enric Granados, 145 (Eixample).\nPer tots aquells que són més de dolços… l’hora de berenar també és perfecte per gaudir d’una terrassa al sol. Per exemple, a Cup&Cake podrem degustar el dolços més divertits a la seva petita i encantadora terrassa.\nJa és l’hora de l’aperitiu???


CRITS - Els dies i les dones\n5 de setembre de 2005 a les 3:41 pm\nEstic xocat. El personatge que les porta de cap -celobert cap avall, degraciàdament- sentenciava, " ayer, D. como se reía con la nueva serie (…) como se reía". Serà un reflex -matuser i des ubicat- de la dificultat de visió que ens afecta i no ens deixa avançar ? coberts del tel d’en Parcerises?\nI ja posats: ahir vaig disfrutar de Brücke, exposició sobre el moviment expresionista alemany (!), que em va recomanar la que em té entelat. Ahir era el darrer dia. Un dels quadres era el bany tranquil, i de relaxant contemplació, d’un grup de noies nues, tambè de Munch. Xocant contraposició a l’obra que acompanya aquesta entrada teva.\nEspero sobreviure. A tot. En tot cas, ens queda encara un ampolla de Mal Educat.\nInfo per la Cori: primer dijous de cada mes, gratuït al MNAC.


Banyoles licitarà les obres de la nova plaça de davant de l'ajuntament el 2020 - Diari de Girona\nBanyoles licitarà les obres de la nova plaça de davant de l'ajuntament el 2020\nSerà un espai només per a vianants i s'haurà de canviar la circulació d'alguns carrers Serà la primera fase d'una reforma de tot el passeig\nZona on es farà la futura plaça per a vianants. pere duran/nord mèdia\nZona on es farà la futura plaça per a vianants.\nL'Ajuntament de Banyoles va anunciar ahir que licitarà aquest 2020 les obres de la nova plaça de davant de l'ajuntament, al passeig Indústria, i no descarta començar les obres el mateix any. Es tractarà d'un nou espai per a vianants per on ja no podran passar els vehicles, fet que suposarà algun reajustament –encara per estudiar– en el sentit de la circulació dels carrers del voltant, com el carrer Dr. Hisern o el oasseig de la Indústria.\nDe fet, la construcció de la plaça, just al davant de la façana del consistori –on hi ha una font que es mantindrà–, formarà part d'un gran projecte de reforma que pretén estendre's a tot el passeig Indústria, des de la Clínica Salus fins a l'avinguda Països Catalans, i incloure fileres d'arbrat, un carril bici i zona de descans per a vianants. «Tot junt no es podrà fer i aquest 2020 començarem a licitar les obres de la primera fase», va precisar l'alcalde del municipi, Miquel Noguer. Per això, depenent de com s'ultimin els pressupostos del nou any, veuran si liciten estrictament la zona de la plaça, per 200.000 euros, o si ja inclouen també els entorns de la plaça, que elevarien el cost a 400.000. La resta de la reforma encara no té calendari. El disseny del projecte l'ha fet el despatx Miàs Arquitectes.


Prop de 50 persones participen en la primera sortida del programa Caminem per Miami Platja - Ajuntament de Mont-roig del Camp\n08/10/2019 Esports, Pla de Barris, Serveis Socials\nEs tracta d’una iniciativa del Pla de Barris amb la col·laboració del CAP de Miami Platja i les regidories d’Esports i Acció Social de l’Ajuntament per fomentar la pràctica de l’activitat física\nParticipants a la primera sortida del programa Caminem per Miami\nLa primera sortida del programa Caminem per Miami, que ha tingut lloc aquest matí, ha comptat amb la participació de prop de 50 persones. Un gran èxit de convocatòria d’aquesta iniciativa que va sorgir com una de les propostes de l’Observatori de la Gent Gran i que ha posat en marxa el Pla de Barris amb la col·laboració del CAP de Miami Platja i les regidories d’Esports i Acció Social de l’Ajuntament de Mont-roig del Camp.\nEls participants s’han trobat a les 9 del matí davant del CAP i després d’uns estiraments inicials dirigits per part de professionals de salut i de l’Àrea d’Esports han començat la caminada per l’avinguda Barcelona fins arribar a l’encreuament amb l’avinguda Maria Cristina. Un cop retornats i fets, de nou, els estiraments corresponents han pogut gaudir d’un esmorzar de benvinguda.\nAquest programa comunitari per a la promoció i la pràctica de l’activitat física està adreçat a la població adulta en general, del barri de la Florida, de la resta de Miami Platja i de tot el municipi.\nLes caminades, que es faran fins al mes de juny, seran els dimarts i dijous de 09.15 a 10.30h (excepte festius). El punt de trobada és al CAP Miami Platja.\nL’objectiu és gaudir de Miami Platja tot caminant, a la vegada que es vol disminuir el sedentarisme, millorar la salut cardiovascular i el benestar social i personal de les persones participants.\nConsulta aquí la Galeria de fotografies\nFlyer informatiu Programa Caminem


Puigcercós creu que l'electorat "ha donat suport al catalanisme de centre dreta"\nEls resultats valorats pels republicans\nAdmet sense embuts la derrota d'ERC, que ha passat de ser la tercera força del Parlament a ser-ne la cinquena\n2 min. Barcelona 28/11/2010 23:35\n651x366 Puigcercós en la compareicença en què ha admès la derrota. / ACN Puigcercós en la compareicença en què ha admès la derrota. / ACN\nLi ha costat comparèixer a Joan Puigcercós. El vot escrutat ja sobrepassava el 95%, tot i que feia estona que els resultats estaven dats i beneïts. De fet, pràcticament des de bon començament. Les primeres paraules del líder republicà han estat de felicitació per al guanyador clar de la nit, Convergència i Unió. Hores abans, quan tot just es coneixia el sondeig de TV3, el portaveu del partit, Ignasi Llorente, declarava que en aquesta nit electoral no valien els tòpics. La nit seria curta i, sobretot, no tots sortirien vencedors. Hi havia un clar guanyador, i aquest era Artur Mas.\nERC ha perdut la meitat dels seus escons. Aquesta vegada, la ciutadania "no ens ha fet confiança", deia Puigcercós. S'han quedat amb 10 escons i han caigut fins a ser la cinquena força a Catalunya, per sota d'Iniciativa per Catalunya-Verds. "Hem perdut", ha dit seriós Puigcercós, "l'electorat ha donat suport al catalanisme de centre dreta". El president d'Esquerra ha volgut assenyalar la importància de l'alternança com a motiu de normalitat, però ha destacat que a Catalunya segueixen guanyant els catalanistes.\nLes paraules de Puigcercós han anat precedides i acomiadades per l'aplaudiment de la militància que s'ha col.locat al voltant de les taules que ocupaven els periodistes. La resposta de la cúpula d'ERC han estat somriures rígids i posat seriós en abandonar la sala. Posteriorment, s'han sentit crits d'independència. I després, els dirigents republicans s'han retirat per analitzar serenament els resultats. Demà toca executiva. Fonts d'Esquerra asseguren que de moment no es planteja cap canvi de rumb i que Puigcercós no ha de validar el seu lideratge.


Què és Suport Associatiu - Suport Tercer Sector - Fundesplai\nInici » Coneix » Què és Suport Associatiu\nSuport Tercer Sector és el departament de Fundesplai dedicat a l’enfortiment del Tercer Sector. Oferim acompanyament en tasques de gestió i formació per millorar i agilitzar la feina de les associacions i fundacions.\nEn actiu des de 1989, Suport Associatiu compta amb més de 30 anys d'experiència i amb un equip estable de professionals compromesos i especialitzats en la gestió associativa i de fundacions.\nJa són més de 1.000 associacions i fundacions les que compten amb l'expertesa de Suport Associatiu i del seu equip humà, format per tècnics laborals, jurídics, econòmics i informàtics.\nSuport Associatiu va néixer el 1989 com a entitat sense ànim de lucre. A principis del 2017, va deixar de ser una entitat per integrar-se jurídicament dins de Fundesplai, fundació nascuda el 1996 per educar infants i joves i per enfortir les entitats de lleure i del Tercer Sector.\nSom especialistes en informàtica i noves tecnologies, comptabilitat i fiscalitat d’entitats no lucratives, dret associatiu i de fundacions, i gestió de les persones.\nOferim formacions sobre fiscalitat, comptabilitat, comunicació, obligacions legals d'entitats... També generem eines i recursos que publiquem a Xarxanet, el portal del Tercer Sector de Catalunya.\nA més, prestem, a demanda de les entitats, serveis personalitzats i de gestió directa. Sempre des de la perspectiva del Tercer Sector i tenint en compte les seves particularitats.\nMés de 1.000 entitats estan associades al nostre club. Per formar part del Club Suport, reben assessorament especialitzat i personalitzat dels nostres assessors/es, utilitzen els nostres programes informàtics i tenen descomptes en serveis extra d’acompanyament, entre d’altres avantatges.


La música de les oportunitats | EL CINÈFIL\nLa música de les oportunitats\nCrítica 28 de Maig de 2018 Xavier Sabatés 0\n'Sinfonía' ens porta a un viatge musical a Perú\nLa projecció del documental Sinfonía va tancar l’última edició del festival DocsBarcelona. Un festival dedicat al cinema documental que no para de créixer de talent i de públic. El documental de Gilbert Arroyo i Andrés Locatelli segueix durant quatre anys tres joves del Perú que s’uneixen al projecte Sinfonía por el Perú de Juan Diego Flórez i que consisteix a promoure la cultura musical a les escoles dels llocs més pobres del Perú per tal de rescatar joves amb talent però que a causa de la mala situació econòmica no poden permetre’s dedicar hores a l’aprenentatge de tocar un instrument ni a l’estudi de la música.\nLa història que explica el documental és desenvolupa a través de dos eixos principals: per una banda, el compromís del tenor amb el projecte i la recerca del finançament a través de diferents organitzacions internacionals i per l’altra, l’aprenentatge dels tres joves i com el món canvia per a ells gràcies a Sinfonia por el Perú. La importància d’un documental com aquest és la de mostrar, amb resultats concrets, com la marginació social a la qual semblen estar condemnats aquests joves de zones del Perú on l’extrema pobresa arriba al 50%, pot ser vençuda gràcies a l’oportunitat de poder desenvolupar un talent, “Ser pobre no vol dir ser mediocre o no tenir talent” proclama Juan Diego Flòrez.\nAquesta motivació pel rescat del talent per part del tenor es converteix també en una manera de donar als altres l’oportinat que ell també va tenir quan va poder anar a estudiar als Estats Units gràcies a una beca, de manera que el projecte es converteix també en una manera de projectar la seva experiència en altres nois. La cinta no només mostra la il·lusió que formar part de l’orquestra provoca en els tres joves sinó també les seves contradiccions i alhora com aquesta ajuda desperta més confiança en ells fins al punt que poden arribar a prendre decisions arriscades pel seu futur com a músics. Un dels moments més significatius del documental rau a mostrar com el desenvolupament del talent està estrictament associat al despertar d’una força molt potent d’emancipació personal.\nAquest viatge vital que és Sinfonía aconsegueix mostrar la importància que per aquests nois significa l’oportunitat de formar part d’aquest projecte i poder-se obrir camí en un món completament nou i que per a ells és gairebé un somni, queda molt ben retratada al llarg de tot el documental, sobretot a través de mostrar amb entrevistes als protagonistes, des dels inicis del projecte fins a l’actualitat, la seva sinceritat i innocència davant el canvi que significa per les seves vides formar-se com a músics.\nEl millor: L’emotivitat de la història dels protagonistes i del projecte.\nEl pitjor: Falta aprofundir en les personalitats i les situacions socials dels nois protagonistes.


Actualitzada 21/04/2019 a les 07:33\nL’incendi de la catedral de Notre-Dame de París ha estat un succés mediàtic de primera magnitud. Res més colpidor que un símbol cremant sense aturador per generar i atreure l’interès (i el morbo, que també juga). Una desgràcia convertida en espectacle per a milions d’espectadors/voyeurs, des dels “privilegiats”, que ho varen poder veure en directe, fins a la gran majoria que ho vàrem ser virtuals. Més enllà de la pèrdua física puntual que ha estat l’ensorrament de l’Agulla i la pràctica totalitat de la coberta, a més del cor i altres elements, tots de fusta; Notre-Dame continua dempeus. Les pedres amb més de vuit-cents anys d’història han resistit el desafiament del foc i amb elles, França. Els polítics i prohoms no han trigat gens en agafar aquesta oportunitat per les banyes i ja s’ha posat en marxa la campanya per a la seva reconstrucció. Els diners en aquest cas no seran cap problema vistos els anuncis de donatius que han fet algunes de les primeres fortunes del país. Unes xifres que a poc que la quantitat que finalment es reculli s’hi aproximi, donarien per refer Notre-Dame almenys un parell de vegades. Fem de la catàstrofe una oportunitat. No hi ha res més efectiu per a recuperar l’esperit de la tropa -qui diu tropa, diu poble, diu estat- que trobar un element aglutinador que s’imposi per sobre del desencís i les misèries del moment. I com a detonant, l’incendi de tot un tresor del patrimoni cultural i religiós del país, i si m’apuren d’Europa, és insuperable. I que ningú vegi en aquestes ratlles cap ombra conspiranoica. Les oportunitats es cacen al vol. I d’això els polítics en sabeu un niu.\n#1 Émile Zola\nAmic Ramon aquest Sant Jordi hem de rellegir o comprar encara que sigui de segona mà el J'ACCUSSE...! del periodista Émile Zola, et LES MISERABLES de Victor Hugo, oi? Ens podem estalviar la llarga caminata que s'ha de fer entre l'Arc del Triomf fins a la Défense de Paris podem agafar lo metro per estar al costat del cor de França. Esmorzar au Sacré Couer i si plou millor. Avec plaîsir! à toute l'heure mon grand ami!!